《和李卿新轩》
宋代·李新

宦情鲁酒薄，自决能久醒。
穷年太常斋，那得有夙酲。
将身侣记太，碧鹳趋华楹。
误倒名卿屣，目光如许青。
中台独称妙，九棘旧飞英。
徊翔舜岩廊，饱见怀瞳明。
苦营便蕃归，尚顾昔管宁。
人言犹龙孙，去就一羽轻。
新轩事隐几，大胜安期生。
绿篠静娟娟，徙倚惊流莺。
翠荷乱田田，小盎摇清冷。
欲留妨召节，趣起料繁缨。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。